text: Tyv afsløret af sin egen hund
  23 april 2014 kl. 04.16
  En indbrudstyv blev natten til onsdag afsløret af sin egen hund, da han var ved at begå indbrud i Arbejdernes Landsbank i Horsens.
  Hunden var efterladt uden for banken og begyndte at gø så kraftigt, at tyven blev opdaget af forbipasserende.
  - Normalt siger man jo, at hunden er menneskets bedste ven ? men den gøende hund er næppe i kridthuset hos den 32-årige mand, som vi anholdte i banken i nat ved 3-tiden, siger vagtchef Lars Grønlund hos Sydøstjyllands Politi til TV SYD.
  Da politiet pågreb tyven i banken, var han ved at tømme personalets kaffekasse og det var også de eneste kontanter, han var kommet i nærheden af, oplyser politiet.
  